
        RAPORT

asupra proiectului de Lege pentru ratificarea Memorandumului de Înţelegere între Guvernul României şi Guvernul Republicii Bulgaria privind asigurarea reciprocă a sprijinului naţiunii gazdă, semnat la Ruse la 7 martie 2014
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională, a fost sesizată spre dezbatere, în fond, cu proiectul de Lege pentru ratificarea Memorandumului de Înţelegere între Guvernul României şi Guvernul Republicii Bulgaria privind asigurarea reciprocă a sprijinului naţiunii gazdă, semnat la Ruse la 7 martie 2014, trimis cu adresa nr. PL x – 357 din 2 septembrie 2014 şi înregistrat sub nr. 4c-12/210 din  03.09.2014.

Camera Deputaţilor este Primă Cameră sesizată.
Consiliul Legislativ  a avizat favorabil proiectul de lege, cu observaţii şi propuneri, conform avizului nr. 829 din 15.07.2014.
Proiectul de lege supus dezbaterii are ca obiect de reglementare stabilirea unui cadru care va servi ca bază legală pentru: - facilitarea sprijinului logistic în cazul activităţilor bilaterale româno-bulgare în vederea optimizării utilizării facilităţilor de instruire din cele două state ; - planificarea sprijinului naţiunii gazdă pentru o varietate de operaţii şi exerciţii; - planificarea şi elaborarea unor proceduri comune.
În conformitate cu prevederile art. 61 din Regulamentul Camerei Deputaţilor, membrii comisiei au examinat expunerea de motive şi proiectul de lege supus aprobării, în şedinţa din  9 septembrie 2014.
La lucrările comisiei a participat, în calitate de invitat, doamna Otilia Sava, secretar de stat în  Ministerul Apărării Naţionale.

În urma dezbaterii, membrii comisiei au hotărât, cu unanimitate de voturi, ca proiectul de Lege pentru ratificarea Memorandumului de Înţelegere între Guvernul României şi Guvernul Republicii Bulgaria privind asigurarea reciprocă a sprijinului naţiunii gazdă, semnat la Ruse la 7 martie 2014, să fie supus, spre dezbatere şi adoptare plenului Camerei Deputaţilor, în forma înaintată de iniţiator.
Din numărul total de 26 membri ai Comisiei pentru apărare, ordine publică şi siguranţă naţională au fost prezenţi majoritatea deputaţilor.
În raport de obiectul şi conţinutul său, proiectul de lege face parte din categoria legilor ordinare.

